Bongko

Bongko adolah hidangan pambuka sarupo pudiang nan barasa dari Sumatera Barat, Indonesia. Masakan iko tabuek dari tapuang bareh, santan, jo gulo saka . Bongko biasonyo dihidangkan pado wakatu babuko pado bulan puaso. Salain itu, bongko dihidangkan juo pado acara-acara adaik di Minangkabau.

 Bahan jo caro mamasak 
Bongko nan disajikan bawarna hijau jo tekstur nan lambuik, babaun pandan. Bahan-bahan nan digunoan untuak mambuek bongko adolah tapuang bareh, santan, gulo aren, daun pandan sarato daun pisang (untuak pambungkuih). Partamo, buek aia daun pandan, lalu dicampua jo tapuang bareh sampai tabantuak adonan nan kental, bantuak bubua. Gunokan daun pisang untuak mambungkuih adonan, sudah tu masuakkan santan jo gulo saka sabagai pamanih. Kukuih babarapo minik sampai matang,sudah tu bongko siap disajikan.

 Budayo 
Di Nagari Palangki, bongko takaik arek jo kahidupan masyarakaik agraris. Sabagai daerah nan subur jo hasia padi nan malimpah, masyarakaik mangolah padi manjadi babagai makanan, tamasuak bongko. Bongko mampunyoi nilai budayo nan tinggi. Makanan iko acok disajikan pado acara-acara tradisional jo parayoan gadang, sarupo bakaua tradisional, sabagai simbol karamahan jo raso syukur masyarakaik.

 Rujuakan 

Kategori:Wiki Cinto Ramadan 2026
Kategori:Masakan Minang